№ 4 Токтогул атындагы жалпы билим берүүчү орто мектебинде

8-11-класстар арасында кылмыштуулуктун алдын алуу жана болтурбоо максатында өткөрүлгөн чогулуштун

№ 5 протоколу.

21.11. 2022-жыл

Таш-Көмүр шаары.

Катышты:

1. Таш-Көмүр шаарынын прокурору- Кетиренов Бакытбек Кыдырмышевич
2. ЖЖӨИнин инспектору-
3. Социалдык коргоо башкармалыгынын башкы адиси-Таштанбекова Ж.,
4. 198 окуучу, 15 мугалим.

Угулду:

ТИУ Бекмырзаева Ж.А. чогулушка келген коноктор жана күн тартибинде каралуучу маселе менен тааныштырды. Алгачкы сөздү шаардын прокурору Кетиренов Б.К. берди.

Чыгып сүйлөгөндөр:

Кетиренов Б.К. (Таш-Көмүр шаарынын прокурору):

- Саламатсыздарбы, кымбаттуу окуучулар.

Сиздер менен жыл сайын кылмыштуулукту болтурбоо, алдын алуу максатында чогулуш өткөрүлүп келе жатат. Бирок, ага карабастан, тескерисинче көбөйүп баратат.Суициддин күн санап көбөйүшү биздин, жалпы коомчулуктун жүрөгүн ооруткан маселеге айланды. Балдар укуктарыңар менен бирге мыйзамды да билип жүргүлө.

 Азыр түрдүү шарт-жагдайга ылайык балага толук, жеткиликтүү тарбия жетишсиз болууда. Бала менен ата-эненин ортосунда ишеним жок.

 Тартип болмоюнча, билим сапаты болбойт. Эмгекке, билимге умтулгула. Силерге айтаарым, кылмышка аралашпай, тартипти бекем сактап, адам деген улуу сөзгө татыктуу билим, тарбия алгыла.

 Социолдык коргоо жана миграция бөлүмүнүн башчысы:Мырзабеков Т.

 -Саламатсыңарбы, балдар, шаардык мэрия, ШБББ, ЖЖӨИ, социалдык өнүктүрүү башкармалыгы менен биргеликте кылмыштуулуктун алдын алуу планынын негизинде атайын иш график түзүлгөн.

Жыл сайын бул темада сүйлөшүү, түшүндүрүү иштери жүргүзүлүп келет. Бирок, бул маселе дале күн тартибинен алынбай келет. Зордук-зомбулук, уурулук фактылары азайбай жатат.Жыл өзгөргөн сайын кылмыштуулуктун формасы да өзгөрүп жатат. Андыктан азыр мыйзамдуулук аябай күчүнө кирген убак. Балдар жакшы окуп,жакшы жүрүшүңор келечеке кошкон үлүшүңор.

* Алтындай убактысын силерге бөлүп, эртеңки келечегиңер калпыс болуп калбасын деген максатта силер менен жыл сайын чогулуш өткөрүп, түшүндүрүү иштерин жүргүзүп келе жатабыз. Бирок, бизге түшкөн маалыматтар боюнча кылмыштуулуктун саны кескин жогорулады. Негизи көпчүлүк факты- уурулук. Басымдуу көпчүлүгү-үйдөн өз алдынча басып кетүү болуп жатат. Телефонду, интернетти туура пайдалана албай жатасыңар. Кыргыз тесттин сайтына кирип, ЖРТга даярдансаңар болот, пайдалуу жактарга убактыңарды жумшасаңар болот. Бирок, чындыгында андай эмес да. Кечинде түрдүү шылтоо менен көчөдө жүрөсүңөр. Спорттук ийримдер кечки 7де бүтөт. Силер үйгө кечки 9 да барасыңар.Энергияңар ашып баратса, шаар таштандыга толуп кетти. Шаардын тазалыгын сактоого бизге жардам бергиле, ата-энеңерге жардам бергиле.

 Балдар Мекен деген сөздү кандай түшүнөсүңөр?Мекен-бул биз жашап жаткан сүйүктүү,киндик кан тамган жерибиз.

Өспүрмдөр арасында кылмыштуулуктун, мушташуулардын,диний экстремизмдердин жана аларга карата зордук-зомбулук,кыз ала качуу,эрте никеге туруу,өзүн-өзү өлтүрүү боюнча алдын алуу иштерин билим берүү мекемелеринде окуучулар жана ата-энелер менен бирге иш алып баруу зарыл. Маданияттуулукту жоготуп баратабыз. Улууну сыйлоо, учурашуу дегенди такыр унутта калтырып койдук. Кыргыз эли качан маданияты төмөн эл болду эле? Кыргыз элинин маданияты төмөн болсо, “Манас” эмне үчүн бүгүнкү күнгө чейин жашап келди? Кыргыз элинин маданияты төмөн болсо , эмне үчүн Чыңгыз Айтматовдун ааламга аты чыкты? Ушул суроолордун үстүндө ой жүгүртүүңөрдү суранат элем.

 Саламатсыздарбы окуучулар ! Баарын силердин келечегиңер үчүн, убактыбыздын тардыгына карабай келип, сүйлөп жатабыз.Азыркы учурда кыздар силерге кайрылып кетер элем,силердин организимер эрте никеге тууруга даяр эмес .Ошондуктан эрте турмушка чыгуга шашпай , билим алууга умтулгула . Эртеңки күнү турмуштан өз ордуңарды туура тапкыла. Бул мектептин шаарда өзүнүн тарыхы, өз орду бар. Ошол татыктуу ордун ушул жерде отургандар булгап койбогула, силерден суранам.

 Чечим:

1. Кылмыштуулуктун алдын алуу жана болтурбоо боюнча класстык сааттар, тарбиялык сабактар, түшүндүрүү иштеринин үстүндө класс жетекчилер үзгүлтүксүз иш алып барышсын;
2. Шаардык мэрия, шаардык билим берүү бөлүмү, шаардык ички иштер бөлүмү менен бирдикте иш алып баруу жагы күчөтүлсүн;
3. Кылмыштуулуктун алдын алуу бонча 1 жылдык иш чаралардын аткарылышын кайрадан карап чыгып, көзөмөлдөө жагы мектеп жетекчилиги тарбия бөлүм башчысы :Бекмырзаева Ж.А. милдеттендирилсин.

 Мектеп директору: Султанова З.А.

 Катчы: Султанмуратова Н.А.

Таш-Көмүр шаардык билим берүү бөлүмүнө караштуу № 1-4-14 мектебиндеги окуучулардын арасындагы кылмыштуулукту алдын алуу жана болтурбоо боюнча өтүлгөн ата-энелер чогулушунун №\_\_\_ протоколу.

Таш-Көмүр шаарынын мэри Р.А.Асаналиев

Жалал-Абад облусттук ички иштер бөлүмүнүн начальниги, милициянын полковниги К.Н.Жолдошев

Таш-Көмүр шаардык кеңештин төрагасы С.Сансызбаев

Таш-Көмүр шаардык ички иштер бөлумүнүн начальниги Б.З.Бекмуратов

Таш-Көмүр шаардык БББ башчысы Т.К.Шабданов

 12.12.2018-ж.

 Катышкан ата-энелер: 230

Күн тартибинде каралуучу маселе:

1. Жаш өспүрүмдөр арасында кылмыштуулукту алдын алуу жана болтурбоо боюнча каралат.

Угулду: Таш-Көмүр шаарынын мэри Р.А.Асаналиев күн тартибиндеги маселелер менен тааныштырды жана сөздү К.Н.Жолдошев (Жалал-Абад облусттук ички иштер бөлүмүнүн начальниги, милициянын полковниги ) Алгач өз сөзүндө Адабият күнү менен куттуктап, келгендерге ыраазычылыгын билдирди. Милициянын эң башкы милдети эл ишенимине ээ болуп, элдин талабын аткаруу. Милициянын иштеген иши боюнча 11 айлык отчётун угуу үчүн Таш-Көмүр шаардык ички иштер бөлүмүнүн начальниги Б.З.Бекмуратовго сөз берди. Таш-Көмүр шаардык ички иштер бөлүмүнүн начальниги Б.З.Бекмуратов доклад окуду. (доклад тиркелет).

Р.А.Асаналиев (Таш-Көмүр шаарынын мэри):

- Кылмыштуулук учурунда көбүнчө ШБББ менен мугалимдерге сөз тийип жатат. Ал эми ата-энеси көмүскөдө калып жатат. Түндө болгон кылмыштуулукка мугалимдердин эч кандай тиешеси жок.

Т.К. Шабданов (Таш-Көмүр шаардык БББ башчысы) :

- Быйылкы окуу жылында мектепте 8709 окуучу билим алат. 13 мектепте 13 соц педагог иштейт. 2016-ж 44 окуучу, 2017-ж. 38 окуучу, 2018-ж. 18 окуучу шаардык учётко тургандар азайып кылмыштуулуктун саны көбөйдү. 2016-ж. 3-кылмыш, 2017-ж. 2 кылмыш, 2018-ж. 6 кылмыш катталган. Мектептер арасында кылмыштуулук боюнча тарбиялык сааттарды өтүп жатса да, кылмыштуулук катталып жатат. № 3мектепте 22 миң сомдук зыян келтирди, мектеп окуучулары стим. грант-н эсебинен алынган айнектерди сындырып кайра төлөп беришти. № 1-7-14 мектептерде да уурулук катталган. Ооба, туура тарбия берүү биздин милдетибиз, бирок ата-энелерге кайрыларым “Бала жакшы чыкса бактың,жаман чыкса шоруң” ошондуктан балага татыктуу тарбия бериңиздер.

Чыгып сүйлөгөндөр: К.А.Уметалиева (Таш-Көмүр шаарынын аялдар кеңеш. төрайымы):

* Мектептер жайгашкан жерлерге знактарды коюп беришсе жакшы болмок, балдардын коопсуздугуна ким жооп берет? ИДН кызматкерлери мектеп менен тыгыз байланышта болуп, тез-тез жолугушууларды өткөзүп турса, кылмыштуулукка жол берилбейт эле. Окуучуларга диний экстремизм боюнча түшүндүрүү иштерин жүргүзүү керек.

А. Чаргынова (Шамалды-Сай аялдар кеңеш. төрайымы):

- № 8 мектепте мектептер арасында адам сатуу боюнча иш чара болуп өттү. Окуучуларга мугалимдер тарабынан түшүндүрүү иштери жүрүп жатат. Мугалимдер жамаатына ыраазычылык билдирем.

Таш-Көмүр шаарынын тургуну: Ч.Эгизов

* Жума күндөрү мечиттин айланасы жолго чейин машиналар көбөйүп, окуучулардын жолдон өтүүсүнө шарт жок. ГАИ кызматкерлери көзөмөлгө алса, сфетофор иштебейт ушул маселени карап бериңиздер.

Чечим:

1. Төмөндөгү окулган докладдар канааттандыраарлык деп белгиленсин.
2. Кылмыштуулуктун алдын алуу иш чаралары күчөтүлсүн.
3. Буйруктардын аткарылышы өз мөөнөтүндө аткарууга алынсын.
4. Бул чечимдердин аткарылышы тиешелүү мекеме-ишкана жетекчилерине милдеттендирилсин.

 Мектеп директору: Султанова З.А.

 Катчы: Арстанбекова З.Т.